New releases: Graffiti Books
Israel-reeks Omnibus 1
Granate bloei in Jerusalem: Marc, 'n sensitiewe jong Suid-Afrikaanse kunstenaar, gaan na Jerusalem om sy Joodse ouma, Ruwth, te ontmoet en sy eie Joodse wortels na te speur. Hy vind so sterk aanklank by die Joodse geloof dat hy verstrengel raak in 'n geloofstryd - bestaan Jesus regtig? Te midde van geweld en selfmoord-bomaanvalle kry hy Rivkah, die dapper Jodin, lief. Terug in Suid-Afrika moet hy die chaos in sy hart probeer orden: Is hy Christen of Jood? Suid-Afrikaner of Israeli? Sien hy kans om sy aan sy met geweld en onrus in Israel te leef - al is dit saam met Rivkah? Is daar vir hulle (met hul uiteenlopende kulturele, politieke en godsdienstige agtergrond) 'n toekoms saam? En wie is Yeshua (Jesus)? Bestaan Hy werklik?
Hatikvah: Rivkah hoor sy is swanger. Terwyl sy worstel oor die ongebore kind se opvoeding, kyk Marc deur kunstenaarsoë na kinders rondom hom. Kort daarna verloor sy die ongebore baba in 'n miskraam. Onbeantwoorde vrae tussen Marc en Rivkah lei tot huwelikspanning tussen hulle twee. Sal Rivkah weer kans sien om swanger te word en in die Land van Hoop saam met Marc hoop vir die toekoms vind?
Corinne Prinsloo, 'n kliniese sielkundige, se huwelik is nie meer wat dit eens was nie. Dis asof haar domineeman, Frank, wegkruip in sy studeerkamer, en saans al hoe vroeër die whiskeybottel nadertrek. Die liefdevolle saamwees van vroeër het verander in 'n versigtige eierdans rondom mekaar.
Wanneer Deon, 'n oudpasiënt, haar nader om saam met hom 'n pelgrimstog te onderneem na die dorp van sy kinderjare, word Corinne voor 'n belangrike keuse geplaas. Begelei sy Deon 'n laaste maal terug na die trauma van sy verlede, of moet sy by Frank bly en self agter die kap van die byl van haar man se drinkprobleme probeer kom?
In Christine Barkhuizen-le Roux se jongste roman, My naam is Prins, ek slaap met die lig aan, vra die skrywer skreiende, dapper vrae. Wat beteken dit om 'n goeie man te wees? Hoe raak 'n mens ontslae van die verlede? En bowenal, hoe heel jy veertig jaar later die pyn van 'n klein seuntjie genaamd Prins?
Christelik / Christian: General / Algemeen
Christelik / Christian - General / Algemeen
Die Heerser van die Ringe 02 Die Twee Torings
Die Kameraadskap van die Ring is uiteengedryf. Party berei hulle sonder hoop voor vir oorlog teen die oeroue boosheid van Sauron. Ander kry te kampe met die verraderlikheid van die towenaar Saruman. Slegs Frodo en Sam bly oor om die vervloekte Ring van Mag na Mordor - die donker koninkryk waar Sauron heers - te neem en te vernietig. Hulle gids is Gollum, listig en hebsugtig, 'n slaaf van die ring wat almal die verderf in lei. Só vervolg hierdie manjifieke topverkoper, 'n verhaal vol avontuur wat met Die Kameraadskap van die Ring begin het, en met 'n oorrompelende hoogtepunt in Die Koning keer terug ten einde loop.
Ongeslyp - Skitterende staaltjies van lank gelede
In dié verantwoordelik pos het hy eindelik gesorg dat £5 miljoen se diamante ontgin en verhandel word, ten spyte van smokkelaars se vindingryke pogings om hulle hande op die fortuin te lê.
Karlien kan nie kook nie!
Resepte só maklik dat selfs Karlien van Jaarsveld dit kan maak!
Karlien van Jaarsveld het baie talente, maar kook is nie een van hulle nie. Soos baie ander mense wil Karlien die berge invaar wanneer iemand haar vra: “Wat eet ons vanaand?”
Die gevolg is 'n heerlike resepteboek propvol wengeregte wat jy met min moeite en eenvoudige bestanddele in 'n japtrap kan maak.
Waar pas hierdie boek in?
Karlien kan nie kook nie is Karlien van Jaarsveld se eerste kookboek. Die resepteboek bevat resepte wat so maklik is dat selfs Karlien dit kan maak.
Breyten Breytenbach: Woordenaar woordnar
Hierdie publikasie is een in die reeks van die Suid-Afrikaanse Akademie vir Wetenskap en Kuns wat literêre kunstenaars huldig wat met die Akademie se Hertzogprys bekroon is, en wat die Afrikaanse letterkunde oor dekades heen verryk het. Breyten Breytenbach is 'n aweregse ontvanger van hierdie prys in 1999 en 2008 nadat dit in die 1960's en 1970's om ideologiese redes van hom weerhou is en hy dit in 1984 van die hand gewys het. In hierdie boek word op vernuwende wyse onderontginde fasette van sy (onthutsende én speelse) skryfambag en denklandskap in opstelle toegelig en 'n blik op sy loopbaan as skrywer en openbare figuur gebied. Die boek bevat ook 'n onderhoud met Breytenbach, 'n uitgesoekte bibliografie en 'n foto-afdeling.
Francis Galloway bemoei haarself sedert haar vroeë kennismaking met Breyten Breytenbach se debuut met sy denke en skryfwerk . Haar proefskrif is in verwerkte weergawe gepubliseer as Breyten Breytenbach as openbare figuur. Onlangs was sy betrokke by die samestelling van Breytenbach se versamelde toesprake Parool/Parole.
50 Jaar met Fred: Fred Mouton se beste spotprente
Met sy fyn oog sien Fred Mouton álles raak. Sy vlymskerp spotprente lewer raakvat sosiale kommentaar en is al vir 50 jaar stapelvoedsel vir duisende Afrikaanse koerantlesers. 50 Jaar met Fred bevat meer as 400 van sy beste sketse en etse.
Die boek is as't ware 'n aaneenlopende strokiesprent van Suid- Afrika se wel en wee oor die afgelope vyf dekades - dit dek alles van groot politieke storms en sportdramas tot omstrede figure en huismoles.
In sy sketse wys Fred ook die alledaagse dinge wat mense raak. Die droogtes en die landreën, inflasie wat elke keer net-net voor die verbruiker by die petrolpomp opdaag, die Springbokke wat verloor en dan weer wen. Fred het tussendeur ook vir Landbouweekblad, Huisgenoot, Weg! en dosyne ander publikasies geteken. Sy humor is kurkdroog, sy sketse komies - en soms ontstellend, maar altyd só bekend.
n Versameling van Jan se beste vegetariese resepte en nog baie nuwe kinkels, alles op die vuur. As jy iets soek vir vleislose Maandag, jou nuwe vegetariese skoondogter moet onthaal, of die kleinkinders moet kosgee - is daar geen rede waarom jy nie kan braai nie. Met Jan se liplekker braaibroodtjies, potjies, kerrie, brode, burgers tot poedings - sal selfs die vleiseters terugkom vir nog 'n skeppie!